Source: http://slm.sk/nase-sluzby/zistenie-chyby-urceneho-meradla/
Timestamp: 2019-04-26 03:57:30+00:00

Document:
Zistenie chyby určeného meradla - SLM n.o.
Zistenie chyby určeného meradla v zmysle §16 ods. 6 a 7 zákona č.157/2018 Z. z. o metrológii
Prístup k požiadavke na skúšku UM podľa § 19, ods. 5 a 6 zákona o metrológii
Skúška UM sa vykonáva na základe písomnej objednávky.
Skúška sa môže vykonávať:
v laboratóriách SLM bez prítomnosti zástupcu objednávateľa
meradlo sa preberá osobne, čo sa zdokumentuje v preberacom protokole, ktorý je podpísaný zástupcami obidvoch strán – objednávateľa i zhotoviteľa. Prevzatie zabezpečuje technický zamestnanec SLM. V tomto prípade sa meradlo preberá a obhliada (aj fotografuje) za osobnej účasti zástupcu objednávateľa, a to v pracovných dňoch v čase od 8:00 hod. do 14:00 hod.
v laboratóriách SLM za prítomnosti zástupcu objednávateľa
vyhotovuje sa prezenčná listina účastníkov skúšky.
u subdodávateľa
Vyhotovuje sa prezenčná listina účastníkov skúšky. Raz ročne, alebo vždy pri zmene dotknutých skutočností SLM vykonáva kontrolu zariadení a personálu s vyplnením Zápisu z kontroly zariadení a personálu.
Okrem písomnej dokumentácie zamestnanec SLM vyhotovuje fotodokumentáciu z meradla predloženého na skúšku (táto je súčasťou vonkajšej obhliadky meradla). Fotodokumentácia je vyhotovená tak, aby na fotografiách bol viditeľný stav overovacích a zabezpečovacích značiek, stav počítadla pred skúškou ako i prípadné viditeľné poškodenia meradla. Každá fotografia musí byť identifikovateľná (viditeľné výrobné číslo meradla, ku ktorému sa vzťahuje). V prípade, že SLM preberá meradlo na skúšku bez prítomnosti zástupcu objednávateľa pri skúške, fotodokumentácia v papierovej forme sa podpisuje zástupcami obidvoch strán (SLM, objednávateľ).
Metodický postup pri skúške UM podľa § 19, ods. 5 a 6 zákona o metrológii:
Meradlo sa skúša v rozsahu skúšok pri overení – podľa § 15 ods. 8 zákona o metrológii. Pri skúškach sa postupuje podľa platných právnych predpisov a platných pracovných postupov a skúška pozostáva najmä z týchto činností:
kontrola zariadenia a personálu (v prípade výkonu skúšky u subdodávateľa)
vyhotovenie prezenčnej listiny účastníkov skúšky (prípade výkonu skúšky u subdodávateľa alebo v laboratóriách SLM za prítomnosti zástupcu objednávateľa pri skúške)
vykonanie vonkajšej obhliadky (+ vyhotovenie fotodokumentácie meradla)
realizácia skúšky metrologických charakteristík a jej zdokumentovanie v zázname z merania (podľa príslušných platných pracovných postupov a platných právnych predpisov),
posúdenie najväčších dovolených chýb a ich zdokumentovanie v zázname z merania
po realizovaní skúšok sa vykoná vyhodnotenie – zdokumentované v protokole zo skúšky meradla podľa § 19 ods. 5 a 6 s výrokom a záverečným stanoviskom:
„vodomer“ vyhovuje/nevyhovuje požiadavkám, stanoveným v § 19, ods. 6 zákona č. 142/2000 Z. z. v znení neskorších predpisov a požiadavkám prílohy č. 8 vyhlášky ÚNMS SR č. 210/2000 Z. z. v znení neskorších predpisov
„plynomer“ vyhovuje/ nevyhovuje požiadavkám, stanoveným v § 19, ods. 6 zákona č. 142/2000 Z. z. v znení neskorších predpisov a požiadavkám prílohy č. 13 vyhlášky ÚNMS SR č. 210/2000 Z. z. v znení neskorších predpisov
„merač tepla“ vyhovuje/ nevyhovuje požiadavkám stanoveným v § 19, ods. 6 zákona č. 142/2000 Z. z. v znení neskorších predpisov a požiadavkám prílohy č. 51 vyhlášky ÚNMS SR č. 210/2000 Z. z. v znení neskorších predpisov
„elektromer“ vyhovuje/nevyhovuje požiadavkám, stanoveným v § 19, ods. 6 zákona č. 142/2000 Z. z v znení neskorších predpisov a požiadavkám prílohy č. 14 vyhlášky ÚNMS SR č. 210/2000 Z. z. v znení neskorších predpisov
„vodomer“ vyhovuje/nevyhovuje požiadavkám, stanoveným v § 19, ods. 6 zákona č. 142/2000 Z. z. v znení neskorších predpisov a požiadavkám prílohy MI-001 k nariadeniu vlády č. 294/2005 o meradlách v znení neskorších predpisov
„plynomer“ vyhovuje/nevyhovuje požiadavkám, stanoveným v § 19, ods. 6 zákona č. 142/2000 Z. z. v znení neskorších predpisov a požiadavkám prílohy MI-002 k nariadeniu vlády č. 294/2005 o meradlách v znení neskorších predpisov
„merač tepla“ vyhovuje/nevyhovuje požiadavkám, stanoveným v § 19, ods. 6 zákona č. 142/2000 Z. z. v znení neskorších predpisov a požiadavkám prílohy MI-004 k nariadeniu vlády č. 294/2005 o meradlách v znení neskorších predpisov
„elektromer“ vyhovuje/nevyhovuje požiadavkám, stanoveným v § 19, ods. 6 zákona č. 142/2000 Z. z. v znení neskorších predpisov a požiadavkám prílohy MI-003 k nariadeniu vlády č. 294/2005 o meradlách v znení neskorších predpisov
Vo všeobecnosti: určené meradlo sa pri skúške považuje za vyhovujúce, ak jeho chyba neprekročí najväčšie dovolené chyby stanovené legislatívou.
Výsledky vonkajšej obhliadky nemajú vplyv na záverečné stanovisko (sú konštatačne uvedené v protokole zo skúšky i v zázname z merania).
V prípade, že overovacia/zabezpečovacia značka je porušená, pozmenená, odstránená – stručná charakteristika porušenia, pozmenenia, odstránenia sa uvádza v zázname z merania i v protokole zo skúšky (v časti stav overovacích a zabezpečovacích značiek).

References: §16
 § 19
 § 19
 § 15
 § 19
 § 19
 § 19
 § 19
 § 19
 § 19
 § 19
 § 19
 § 19